**LAS Po poteh dediščine od Turjaka do Kolpe**, ki ga zastopa predsednik (**v nadaljevanju LAS**) in vodilni partner LAS - Razvojni center Kočevje Ribnica d. o. o., družba za razvoj in svetovanje, Trata XIV 6A, 1330 Kočevje; davčna številka: 76653781 zanj direktor Primož Pahor (**v nadaljevanju vodilni partner LAS**)

in

[vstavi naziv nosilca projekta], [vstavi naslov nosilca projekta – ulica, hišna številka, pošta]; davčna številka: [vstavi davčno številko nosilca projekta], ki ga zastopa [vstavi ime in priimek zastopnika nosilca projekta] (v nadaljevanju upravičenec in nosilec projekta)

sklepajo

**POGODBO**

**O SODELOVANJU PRI IZVEDBI PROJEKTA V OKVIRU STRATEGIJE LOKALNEGA RAZVOJA** **ZA PROGRAMSKO OBDOBJE 2021–2027**

1. **člen**

**(uvodne ugotovitve)**

1. Stranke pogodbe uvodoma ugotavljajo in si priznavajo, da je upravičenec in nosilec projekta [vstavi naziv nosilca projekta], skupaj s partnerji (ostali upravičenci) [vstavi naziv vseh partnerjev na projektu], zasnoval in pripravil predlog projekta z naslovom »*vstavi ime projekta*«, ga prijavil na **4. javni poziv za izbor projektov za uresničevanje ciljev Strategije lokalnega razvoja LAS Po poteh dediščine od Turjaka do Kolpe (2021–2027), ki se bodo financirali iz sredstev Evropskega sklada za regionalni razvoj (v nadaljevanju 4. javni poziv)** in bil tudi izbran za sofinanciranje, kar je potrdilo tudi **Ministrstvo za kohezijo in regionalni razvoj** (v nadaljevanju ministrstvo) s pogodbo o sofinanciranju projekta opr. št. [vstavi št. pogodbe] z dne [vstavi datum pogodbe]. Hkrati stranke pogodbe ugotavljajo in si priznavajo, da so nosilec projekta in partnerji (ostali upravičenci) med seboj sklenili KONZORCIJSKO POGODBO O IZVEDBI PROJEKTA [VSTAVI NAZIV PROJEKTA], ki določa nosilca projekta ter medsebojne obveznosti in je del prijave na 4. javni poziv.
2. Stranke pogodbe sklepajo to pogodbo z namenom ureditve določenih medsebojnih pravic in obveznosti glede izvedbe projekta.
3. **člen**

**(obveznosti upravičenca in nosilca projekta)**

1. Upravičenec in nosilec projekta bo izvedel projekt kot predložen na javni poziv LAS, na katerem je bil izbran za sofinanciranje in upoštevajoč pravila tega javnega poziva in predpise, ki urejajo izvajanje projekta, v skladu z odločitvijo LAS o sofinanciranju in pogodbo z ministrstvom iz prvega odstavka te pogodbe ter v skladu z morebitnimi naknadnimi navodili LAS ali ministrstva in odobrenimi zahtevki za spremembo časovne dinamike izplačil ter odobrenimi zahtevki za spremembo obveznosti glede izvedbe projekta.
2. Upravičenec in nosilec projekta pravočasno posreduje LAS vso potrebno dokumentacijo, povezano z izvedbo projekta, ki jo ta potrebuje za redno poročanje ministrstvu, za oddajo zahtevkov za sofinanciranje in za druge vloge po navodilih ali zahtevi upravičenca.
3. **člen**

**(poročanje in zahtevek za izplačilo)**

1. Upravičenec in nosilec projekta s podpisom pogodbe potrjuje, da je nosilec projekta in potrjuje, da bo zbral vso potrebno dokumentacijo, povezano z izvedbo projekta, ki jo LAS potrebuje za redno poročanje ministrstvu in za oddajo zahtevkov za sofinanciranje.
2. **Upravičenec in nosilec projekta mora oddati zahtevek za izplačilo v pregled vodilnemu partnerju LAS najmanj 30 dni pred oddajo zahtevka na ministrstvo, ki je določen v pogodbi z ministrstvom iz prvega odstavka te pogodbe.**
3. Zahtevek mora biti izdelan v skladu z določili 26. in 27. člena Uredbe o izvajanju lokalnega razvoja, ki ga vodi skupnost, v obdobju do leta 2027 (Uradni list RS, št. 132/23) **(v nadaljevanju Uredba).**
4. **člen**

**(obveznosti LAS)**

1. LAS bo pred oddajo dokumentacije, povezane z izvedbo projekta, ki jo bo prejel od nosilca projekta, le-to pregledal, obvestil nosilca projekta o morebitnih pomanjkljivostih in mu svetoval, kako jih odpraviti. LAS bo pri tem deloval po svojih najboljših močeh in kot dober strokovnjak, ne jamči pa upravičencem za morebitno škodo, ki bi jim nastala, če le ti ne bi dobili odobrenih sredstev s strani ministrstva.
2. LAS bo na podlagi dokumentacije, prejete s strani nosilca projekta, redno in v skladu s časovno dinamiko oddajal ministrstvu zahtevke za izplačilo.
3. LAS ne odgovarja upravičencem za prepozno ali neustrezno oddan zahtevek za izplačilo ministrstvu, če je razlog za to na strani upravičencev (npr. prepozno posredovanje dokumentacije, neupoštevanje navodil LAS, neupravičena poraba sredstev, neodprava nepravilnosti, neupoštevanje navodil pristojnih organov, pogodbe z ministrstvom iz prvega odstavka te pogodbe in Uredbe).
4. **člen**

**(pooblastila LAS)**

1. Upravičenec in nosilec projekta pooblašča oziroma dovoljuje LAS, da za njihov račun pri ministrstvu oddaja vloge, povezane z izvedbo projekta, zahtevke za izplačila sredstev, skupaj s prilogami, in njihove morebitne dopolnitve.
2. Upravičenec in nosilec projekta dovoljuje in pooblašča LAS, da v skladu z njihovimi navodili in po predhodnem posvetovanju z LAS, ministrstvu posreduje tudi zahtevke za spremembo časovne dinamike izplačil.
3. Upravičenec in nosilec projekta dovoljuje in pooblašča LAS tudi, da v skladu z njihovimi navodili in po predhodnem posvetovanju z LAS, ministrstvu posreduje zahtevke za spremembo obveznosti glede izvedbe projekta.
4. Upravičenec in nosilec projekta pooblašča oziroma dovoljuje LAS, da na podlagi njihovega pisnega zahtevka obvesti ministrstvo, da upravičenci odstopajo od pravice do odobrenih sredstev.
5. **člen**

**(mirno reševanje sporov)**

Pogodbene stranke bodo morebitne spore, ki bi izhajali iz te pogodbe, reševale na miren način.

1. **člen**

**(končne določbe)**

1. Ta pogodba prične veljati, ko jo podpišejo vse pogodbene stranke.
2. Če bi se izkazalo, da je katerakoli določba te pogodbe iz kakršnihkoli razlogov neveljavna, nična ali neizvršljiva, ostanejo vse ostale določbe še naprej v veljavi.
3. Ta pogodba je sklenjena v treh izvodih. Vsaka stranka pogodbe prejme en izvod.

|  |  |
| --- | --- |
| LAS | LAS Po poteh dediščine od Turjaka do Kolpe |
| Zastopnik  | predsednik |
| Kraj in datum: |  |
| Podpis in žig (če obstaja): |  |

|  |  |
| --- | --- |
| Vodilni partner LAS | RC Kočevje Ribnica d.o.o. |
| Zastopnik  | Primož Pahor, direktor |
| Kraj in datum: |  |
| Podpis in žig: |  |

|  |  |
| --- | --- |
| Upravičenec (nosilec projekta) | [vstavi ime nosilca projekta], |
| Zastopnik  | [vstavi ime in priimek zastopnika nosilca projekta] |
| Kraj in datum: |  |
| Podpis in žig: |  |